**GUVERNUL ROMÂNIEI**

**HOTĂRÂRE**

privind înscrierea unui imobil în inventarul centralizat al bunurilor din domeniul public al statului şi darea acestuia în administrarea Ministerului Sănătăţii prin Institutul Național de Recuperare, Medicină Fizică și Balneoclimatologie

Având în vedere prevederile art. 3 și art. 6 din Anexa nr. 1 la Hotărârea Guvernului nr. 1176/2024 privind aprobarea Normelor tehnice pentru întocmirea şi actualizarea inventarului bunurilor din domeniul public al statului și ale inventarului bunurilor imobile din domeniul privat al statului,

În temeiul art. 108 din Constituţia României, republicată, al art. 286 alin. (2), art. 288 alin. (1) și (2), art. 293 și art. 299 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, al art. 867 alin. (1) și art. 868 din Legea nr. 287/2009 privind Codul civil, republicată, cu modificările și completările ulterioare,

**Guvernul României adoptă prezenta hotărâre**.

**ART. 1**

(1) Se declară bun de interes public naţional şi se aprobă înscrierea în inventarul centralizat al bunurilor din domeniul public al statului şi darea în administrarea Ministerului Sănătăţii prin Institutul Național de Recuperare, Medicină Fizică și Balneoclimatologie a imobilului înscris în cartea funciară nr. 36346 Băile Govora, având datele de identificare prevăzute în anexa care face parte integrantă din prezenta hotărâre, trecut în domeniul public al statului prin Hotărârea Consiliului Local al Orașului Băile Govora nr.25/28.03.2025.

(2) Imobilul prevăzut la alin.(1) va fi utilizat pentru realizarea unei secții exterioare a Institutului Național de Recuperare, Medicină Fizică și Balneoclimatologie, unitate sanitară subordonată Ministerului Sănătății.

**ART. 2**

Predarea - primirea imobilului prevăzut la art. 1 alin. (1) se face pe bază de protocol încheiat între părţile interesate, în termen de 30 de zile de la data intrării în vigoare a prezentei hotărâri.

**ART. 3**

Ministerul Sănătăţii își va actualiza în mod corespunzător datele din evidența cantitativ - valorică și va opera, împreună cu Ministerul Finanțelor, modificările și completările corespunzătoare în anexa nr. 15 la Hotărârea Guvernului nr.1705/2006 pentru aprobarea inventarului centralizat al bunurilor din domeniul public al statului, cu modificările și completările ulterioare.

**PRIM - MINISTRU INTERIMAR**

**MARIAN-CĂTĂLIN PREDOIU**